b'\n_START_ARTICLE_\n\xc5\xbdiga Jelar\n_START_SECTION_\nKariera\n_START_PARAGRAPH_\nJelar je v celinskem pokalu prvi\xc4\x8d nastopil 1. februarja 2015, ko je v Zakopanah zasedel 32. mesto. Prvo uvrstitev med dobitnike to\xc4\x8dk je dosegel 17. januarja 2016 na tekmi v Willingenu s 26. mestom. 31. januarja 2016 je dosegel prvo uvrstitev v deseterico v Bischofshofnu z osmim mestom. 25. februarja 2016 je debitiral v svetovnem pokalu na tekmi v Kuopiu in zasedel 43. mesto. Na Svetovnem mladinskem prvenstvu leta 2017 v Park Cityju je osvojil \xc5\xa1esto mesto na posami\xc4\x8dni tekmi ter zlati medalji na ekipni tekmi in tekmi me\xc5\xa1anih ekip.'